Living Things

***Living Things*** je piaty štúdiový album americkej rockovej skupiny Linkin Park. Bol vydaný 26. júna 2012. Skupina sa snažila skombinovať čo možno všetky prvky z ich predchádzajúcich štyroch štúdiových albumov. Skupina sa údajne dostala do "svojho teritória", po niekoľkých rokoch experimentovania, čoho výsledkom boli dva predchádzajúce albumy *[[Minutes to Midnight]]* (2007) a *[[A Thousand Suns]]* (2010).

Prvý singel albumu, „Burn It Down“, bol odohraný v rádiách a predávaný od 16. apríla 2012. O viac ako mesiac neskôr, 24. mája 2012, sme po prvýkrát mohli vidieť oficiálny videoklip k prvému singlu, kde sa réžie ujal Joe Hahn.

## Nahrávanie
V Júni 2011 oznámil hlavný spevák kapely Chester Bennington časopisu *[[Kerrang!]]*, že Linkin Park začali pracovať na nových materiáloch pre ich piaty štúdiový album. Vysvetlil, "Pracujeme na nových nahrávkach posledné dva mesiace. Hudba je skvelá a sme presne tam, kde sme chceli byť. Nehovorím o vysokom množstve hluku, ale o veľkom množstve dobrých pesničiek."

Spevák a raper kapely Mike Shinoda a Rick Rubin sa ujali produkcie albumu. "Ako vždy, stretávame sa približne raz týždenne aby sme si vypočuli nahrané pesničky, a porozprávali sa o nich. Nahrávok je omnoho viac ako tomu bolo na predchádzajúcich dvoch albumoch. Na *A Thousand Suns* bolo mnoho experimentov, no povedali sme si, 'OK, nemôžeme to takto robiť navždy. Poďme opustiť túto škatuľku, vrátiť sa a udrieť znovu. Bennington vysvetlil, že Rubin "nám dal miesto len pre nás, aby sme pracovali na sebe samých...Dal nám stručný opis toho, čo sa mu páči...Bol by rád, ak by nás videl v živšej podobe ako zvyčajne." Tiež povedal, že Shinoda drží proces nahrávania každej pesničky na vysokej úrovni, a spoluprácu Rubina a Shinody nazval "náš zlatý lístok." (our golden ticket)

V júli 2011, Bennington povedal pre časopis *[[Rolling Stone]]*, že Linkin Park chcú, aby vydávali nový album každých 18 mesiacov, a že bude prekvapený ak piaty album nepríde v roku 2012. Kapela pokračovala v nahrávaní a pracovaní na nových materiáloch dokonca aj počas turné. Neskôr, v Septembri 2011 povedal, že piaty štúdiový album je stále iba v počiatočnom štádiu nahrávania "Stále sme na začiatku. Chceme si uchovať kreatívnu náladu, takže sa snažíme pracovať intenzívne...sme spokojný s tempom, ktoré momentálne máme."

21. marca 2012 Bennington poskytol interview pre časopis *Kerrang!*. Povedal, že kapela sa pomaly vracia k starším 'známejším' zvukom pri nových nahrávkach, "na [novom] albume budeme pracovať s intenzívnejším zvukom gitár a masívnejšími refrénmi, no tiež pridávame mnoho elektronickej linky, aby bola hudba živá, tvrdá, no nie príliš metalová. Bude to pre ľudí omnoho príbuznejšie ako bol *A Thousand Suns*, kde sme presadzovali myšlienku 'Kašlať na to, proste skúsime niečo iné." Bennington tiež povedal, že texty nových pesničiek budú viac osobné a budú sa vyhýbať politickým názorom, dodal "Písali sme mnoho aj o našich vzťahoch."  Bennington a Shinoda zastávali podobné názory pri rozhovoroch pre časopis *[[Spin (časopis)|Spin]]*. "Teraz už vieme, že máme prostriedky a skúsenosti premeniť naše nápady na niečo, čo sme hľadali, na rozdiel od skúšania, objavovania, a zisťovania že to znie iba ako nü-metal. Nikdy sa nám toto škatuľkovanie nepáčilo, no môžeme použiť elementy z tejto hudby a vytvoriť niečo nové, živé a svieže." Prezradili názvy prvých piatich pesničiek z albumu, a tiež potvrdili spoluprácu na albume s kanadským muzikantom Owenom Pallettom. Bennington povedal pre časopis Live 105, že sa kapela snaží použiť všetko, čo robila v minulosti," a použiť "najlepšie časti" z predchádzajúcich štyroch albumov a "spojiť ich dokopy do jednej nahrávky."

Shinoda hovoril s *Co.Create* o novom albume. Spomenul, že nový album "odpáli všetkých fanúšikov. Priemerný človek nebude schopný po vypočutí pesničky len tak zabudnúť jej názov. Som si ale vedomý, že je to niečo úplne nové."  9. apríla 2012, kapela vypustila na internet upútavku pre piaty štúdiový album. Kapela dala do pozornosti deň 16. apríl 2012, presne v ten deň bol vydaný prvý singel "Burn It Down".

15. apríla 2012, Mike Shinoda na svojom blogu potvrdil, že názov nového albumu bude *Living Things* a že predobjednávky nového albumu budú spustené na oficiálnom webe kapely, od 16. apríla. *Living Things* bude vydaný 26. júna 2012.

### Single
28. marca 2012, Shinoda potvrdil, že prvý singel piateho albumu bude "Burn It Down" vydaný 16. apríla 2012. Tiež potvrdil natáčanie videoklipu pre prvý singel, kde sa réžie ujal Joe Hahn.
Videoklip vyšiel 24. mája 2012, a v rovnaký deň po prvýkrát odznela na britskom BBC Radio 1 úplne nová skladba z albumu, nesúca názov "Lies Greed Misery", ktorá ale nie je singlom. Dňa 23. júla 2012 bol vydaný druhý singel, skladba Lost In The Echo. Videoklip pre druhý singel bol vydaný 29. augusta 2012. Kapela neskôr potvrdila videoklip – a teda aj tretí singel z albumu, ktorým sa stane skladba Castle of Glass. Táto skladba je hlavným soundtrackom k počítačovej hre Medal of Honor: Warfighter a videoklip bude obsahovať scény z videohry.

## Zoznam skladieb

## Referencie

## Externé odkazy
*Oficiálna webstránka

Kategória:Hudobné albumy z 2012
Kategória:Albumy Warner Bros. Records
Kategória:Albumy Linkin Park
Kategória:Hudobné albumy produkované Rickom Rubinom